२०१७ आयसीसी विश्व क्रिकेट लीग विभाग तीन
२०१७ आयसीसी क्रिकेट लीग विभाग तीन  ही क्रिकेट स्पर्धा २३ ते ३० मे २०१७ दरम्यान युगांडा येथे पार पडली.  स्पर्धेतील सामने लुगोगो, क्याम्बोगो आणि एंटेबी येथे पार पडले. स्पर्धेतील  आणि  ह्या पहिल्या दोन स्थानांवरील संघांना, विभाग दोन मध्ये बढती मिळाली. पावसामुळे अंतिम सामना अनिर्णित राहिला आणि गट फेरीतील पहिल्या स्थानावर राहिल्याने ओमानला स्पर्धेतील विजेता संघ म्हणून घोषित करण्यात आले.

स्पर्धेच्या यजमानपदासाठी कॅनडा, मलेशिया आणि युगांडा ह्या तीन देशांनी बोली लावली होती. ऑक्टोबर २०१६ मध्ये, सुरक्षाव्यवस्था आणि खर्चाची योग्य व्यवस्था असल्यास, आंतरराष्ट्रीय क्रिकेट समितीने स्पर्धेसाठी युगांडाचा प्रस्ताव मान्य केला. डिसेंबर २०१६ मध्ये दोन आयसीसी अधिकाऱ्यांनी, देशाची फर्स्ट लेडी जॅनेट मुसेवेनी आणि पंतप्रधान रुहाकाना रुगुंडा यांची भेट घेतली. मुसोविनींनी ह्यावेळी स्पर्धेला पाठींबा दर्शविला.

संघ
पात्र संघांची नावे खालीलप्रमाणे:
 (५वे स्थान - २०१५ आयसीसी विश्व क्रिकेट लीग विभाग दोन)
 (६वे स्थान - २०१५ आयसीसी विश्व क्रिकेट लीग विभाग दोन)
 (३रे स्थान - २०१४ आयसीसी विश्व क्रिकेट लीग विभाग तीन)
 (४थे स्थान - २०१४ आयसीसी विश्व क्रिकेट लीग विभाग तीन)
 (१ले स्थान - २०१६ आयसीसी विश्व क्रिकेट लीग विभाग चार)
 (२रे स्थान - २०१६ आयसीसी विश्व क्रिकेट लीग विभाग चार)

मैदाने
स्पर्धा खालील मैदानांवर पार पडली:
 लूगोगो क्रिकेट ओव्हल, लुगोगो मैदान, कम्पाला
 क्याम्बोगो क्रिकेट ओव्हल, क्याम्बोगो युनिव्हर्सिटी, कम्पाला
 एन्टेब्बे क्रिकेट ओव्हल, एन्टेब्बे

तयारी
अमेरिकेने मार्च महिन्यात ह्युस्टन, टेक्सास येथे एक निवड शिबिर आयोजित केले, ज्यामध्ये प्रथम श्रेणीतील अनुभव असलेल्या इब्राहिम खलील, रॉय सिल्वा आणि कॅमिलस अलेक्झांडर ह्या तीन खेळाडूंसह ५० खेळाडू होते. स्पर्धा सुरू होण्या आधी दक्षिण आफ्रिकेतील सहा दिवसांच्या दौऱ्यातसुद्धा अमेरिकेने भाग घेतला. स्पर्धेपूर्वी मलेशिया संघ एसीसी इमर्जिंग टीम्स एशिया कप २०१७ स्पर्धेमध्ये खेळला, कॅनडा संघ बार्बाडोस येथे काही सराव सामन्यांमध्ये सहभागी झाला आणि युगांडाने केन्याला पाच ५०-षटकांचे सामने खेळण्यास आमंत्रित केले होते. कॅनडा संघ झिम्बाब्वेत तीन सराव सामने सुद्धा खेळला.

संघ
स्पर्धेसाठी खालील खेळाडूंची नियुक्ती करण्यात आली:

लॉस एन्जेल्स येथील प्रशिक्षणादरम्यान झालेल्या हाताच्या दुखापतीतून न सावरल्याने फहाद बाबरऐवजी सागर पटेलची निवड अमेरिकेच्या संघात करण्यात आली.

संदर्भ आणि नोंदी

इ.स. २०१७ मधील क्रिकेट